Ritratt fuq ix-xellug: Unsplash / Ritratt fuq il-lemin: Facebook .td_uid_2_60abbf0cde2d0_rand.td-a-rec-img{text-align:left}.td_uid_2_60abbf0cde2d0_rand.td-a-rec-img img{margin:0 auto 0 0} L-Uffiċċju tal-Kummissarju għat-Tfal qal li jemmen li l-kultivazzjoni u l-użu tal-kannabis għandhom jibqgħu illegali għal minuri u adulti żgħar ħafna. Il-Kummissarju għat-Tfal Pauline Miceli hija mħassba li l-white paper ma tħarisx lit-tfal biżżejjed mill-perikli tal-kannabis. Fi stqarrija dwar il-pożizzjoni ta' dan l-Uffiċċju fuq il-white paper għall-kannabis, intqal li din tirrikonoxxi li l-esponiment tat-tfal għall-kannabis jista' jikber bħala riżultat tal-kultivazzjoni u l-użu legali tal-kannabis minn adulti li jgħixu fl-istess dar mat-tfal. Filwaqt li l-Uffiċċju jappoġġja l-mekkaniżmi ta' protezzjoni proposti, jiġifieri li l-kannabis ma tistax tiġi kkunsmata fil-preżenza ta' minuri u li tkun maħżuna f'postijiet li mhumiex aċċessibbli għall-minuri, l-Uffiċċju huwa mħasseb li dawn il-mekkaniżmi ta' protezzjoni jistgħu ma jkunux biżżejjed biex jitħarsu t-tfal. Ġie spjegat li l-white paper ma titkellimx dwar ir-riskju li tfal jibilgħu xi dħaħen tal-kannabis anke meta din ma tkunx qed tiġi kkunsmata fil-preżenza tagħhom. Il-white paper ma tisħaqx fuq il-bżonn li l-konsumaturi tal-kannabis jiżguraw li ma jħallux xi traċċi tax-xitla kkunsmata fejn jistgħu jsibuhom it-tfal, tkompli tgħid l-istqarrija. X'qalu t-tobba? Skont il-Kummissarju għat-Tfal, il-white paper tonqos milli tagħti dettall ta' x'qafas legali qed jiġi propost biex dawn il-mekkaniżmi ta' protezzjoni jiġu infurzati. L-Uffiċċju jemmen li min jikser dawn il-mekkaniżmi ta' protezzjoni, għandu jitqies li għamel reat kriminali. Intqal ukoll li l-osservanza ta' dawn il-mekkaniżmi ta' protezzjoni għandha tkun suġġett għal reġim regolatorju rigoruż immexxi mill-awtorità ddedikata għall-użu responsabbli tal-kannabis li jorbot il-kultivazzjoni u l-użu tal-kannabis ma' kundizzjonijiet stretti fir-rigward ta' fejn eżatt ġewwa d-dar il-kannabis se tiġi kkunsmata u maħżuna sabiex jitnaqqas ir-riskju għat-tfal. X'qalet l-OASI? L-użu frekwenti tal-kannabis iwassal għal ansjetà u paranojja – OASI L-edukazzjoni Il-Kummissarju għat-Tfal tkompli tgħid li taqbel li l-legalizzazzjoni proposta tal-kannabis għandha tkun akkumpanjata minn ħidma b'saħħitha biex il-pubbliku jiġi edukat dwar l-użu sigur u responsabbli tal-kannabis. L-adulti għandhom jiġu edukati fost affarijiet oħra dwar l-importanza li jiżnu s-sigurtà, il-bżonnijiet u l-benessri tat-tfal li jieħdu ħsiebhom meta jagħżlu jekk u meta jikkunsmaw il-kannabis. L-edukazzjoni għandha tiġi estiża għat-tfal, tgħid il-Kummissarju Pauline Miceli, sabiex ikunu konxji tat-tipi differenti ta' drogi, l-effetti u l-perikli ta' kull waħda minnhom fuq l-individwu. L-Uffiċċju jemmen li l-edukazzjoni u t-terapija għandhom ikunu fil-qalba tar-rispons tal-Istat għal minuri li jagħmlu użu illeċitu minn drogi psikoattivi. F'dan ir-rigward, l-Uffiċċju jaqbel mal-pożizzjoni meħuda fil-white paper favur id-depenalizzazzjoni sħiħa tal-użu tal-kannabis minn minuri, minħabba l-proċess ġudizzjarju kriminali jista' jkollu konsegwenzi serji u fit-tul fuq it-tfal. L-istqarrija ttemm tgħid, "L-edukazzjoni hija l-aqwa mod kif ingerrxu t-tfal minn użu illeċitu ta' drogi. Għandu jkun hemm aktar investiment f'servizzi edukattivi u terapewtiċi relatati mad-drogi, liema servizzi għandhom ikunu maħsuba u mfassla għat-tfal. L-Uffiċċju jsejjaħ għal politka nazzjonali dwar id-drogi li tkun akkumpanjata minn strateġija b'miżuri speċifiċi li jħarsu l-minuri u l-adulti żgħar ħafna." X'qalu l-psikjatri? "Użu regolari mill-kannabis assoċjat ma' żieda fir-riskju ta' skiżofrenija" – L-Assoċjazzjoni tal-Psikjatri Xi ntqal aktar? L-Arċisqof Charles Scicluna f'omelija rrefera għall-white paper tal-kannabis u stqarr "li biex taparsi nagħtu rikreazzjoni liż-żgħażagħ, se nisqulhom il-velenu lill-moħħ". X'qal l-Arċisqof? Filmat: "Biex taparsi nagħtu rikreazzjoni liż-żgħażagħ se nisqulhom il-velenu lill-moħħ" – L-Arċisqof Il‐Malta Catholic Youth Network (MCYN), entità tal‐Arċidjoċesi ta' Malta li tirrappreżenta 'l fuq min 100 għaqda taż‐żgħażagħ, saħqet li l‐preokkupazzjoni primarja tal-White Paper tal-Gvern dwar il-kannabis, hi li tista' twassal għan‐normalizzazzjoni u l‐popolarità tal‐użu tal‐kannabis fost l‐adolexxenti u ż‐żgħażagħ. Insistiet li dawn jistgħu jiġu mqarrqa billi jemmnu li l‐użu tal‐kannabis m'għandux effetti ħżiena. X'qal l-MCYN? "Nistgħu niġu mqarrqa li l-kannabis bla effetti ħżiena" – għaqdiet taż-żgħażagħ Il-Caritas ikkritikat il-mod kif il-White Paper fuq l-użu responsabbli tal-kannabis ma tipproteġix lil dawk vulnerabbli, ewlenin fosthom il-persuni dipendenti mid-droga u t-tfal. Skont l-għaqda, il-White Paper tal-Gvern donnha aktar hija maħsuba għal dawk li jużaw il-kannabis b'mod soċjali. X'qalet il-Caritas? Il-vulnerabbli mhux protetti bil-White Paper tal-kannabis – Caritas .td_uid_3_60abbf0cde5db_rand.td-a-rec-img{text-align:left}.td_uid_3_60abbf0cde5db_rand.td-a-rec-img img{margin:0 auto 0 0}